پمپئو امریکا موناقیشه طرف‌لرینی آتشکسله باغلی اؤز عهده ‌لیک‌لرینی یئرینه یئتیرمه‌یه و سیویل اها‌لیسی اولان رایون‌لارا هوجوم‌لاری دایاندیرماغا چاغیریب.
"بیز اینسان ایتکی‌لری ایله علاقه‌دار تأسف‌لنیریک و موناقیشه‌نین باریش یولو ایله تنظیم لنمه‌سینه صادیقلیگیمیزی بیل‌دیریریک. امریکا آذربایجان و ائرمنیستانی راضی‌لاش‌دیریلان آتشکس قرارینا عمل ائتمک وعدلرینی یئرینه یئتیرمه‌یه و گنجه و خانکندی کیمی سیویل یاشاییش منطقه‌لرینی هدف آلماغا سون قویماق عهده ‌لیک‌لرینی یئرینه یئتیرمه‌یه چاغیریر" دیه پمپئو وورغولاییب.
ائرمنیستانی گنجه‌دکی سیویل هدف‌لره هوجوم‌لارینا سون قویماغا چاغیران پمپئونون ائرمنیستان اوردوسونا عاید هدف‌لرین وورولدوغو خانکندی-نده "سیویل شخص‌لرین وورولدوغو" شکلیندکی ایروان قایناق‌لی ادعا‌لارا دا یئر وئرمه‌سی دقت چکیب.
قئید ائدک کی، ائرمنیستان و آذربایجان روسیانین پایتاختی مسکوا-دا کئچیریلن گؤروش‌لرده 10 اوکتبر 2020-جی ایل تاریخینده یئرلی ساعاتلا 12:00-دان قوه‌ده اولا‌جاق شکیلده داغلیق قاراباغ‌داکی جنازه‌لرین و اسیرلرین موبادیله‌سینی نظرده توتان اینسانی مقصدلی آتشکس قبول ائتمیشدی.
ائرمنیستان اوردوسونون آتشکس قراری‌نین اوزریندن 24 ساعات کئچمه‌دن آذربایجانین گنجه شهرینه راکت‌لرله هوجومو نتیجه‌سینده 9 سیویل هلاک اولوب، 34 نفر ایسه یارالانیب.
